הברביזון החדש

הברביזון החדש הוא קבוצה של אמניות שפועלת בישראל החל משנת 2010.

==הקבוצה==
הקבוצה נוסדה בקיץ 2010 וחברות בה חמש ציירות ילידות ברית המועצות לשעבר שעלו לישראל בשנות ה-90 (מלבד נטליה זורבובה שעלתה ב-2004).

שם הקבוצה חוזר אל אסכולת ברביזון הצרפתית מאמצע המאה ה-19, שאמניה, ובהם הציירים ז'אן-בטיסט קאמי קורו, תאודור רוסו, ז'אן-פרנסואה מילה ואחרים, פעלו באזור הכפר הצרפתי ברביזון, וציירו את הטבע בחיק הטבע - En plein air, תוך צעידה לקראת תנועת הריאליזם. יציאתם של אמני אסכולת הברביזון אל החוץ לא הייתה יציאה לשם עצמה, אלא כחלק מהתנגדות לציור הרומנטי והנאו-קלאסי בן התקופה, והיא נושאת אמירה בעלת תוקף חברתי.

בדומה לאסכולה הצרפתית, גם ציירות "הברביזון החדש" מבקשות לבטא ביקורת ועמדה חברתית. דבר זה בא לידי ביטוי במפגשי ציור חוץ מרוכזים שעורכות הציירות במקומות שונים אשר מכתיבים באופן ישיר את תוכן ציוריהן, ובהם: רהט, המחאה החברתית בשדרות רוטשילד, "צעדת המיליון" במסגרת המחאה החברתית בישראל 2011, שכונת עג'מי ביפו, שכונת נווה שאנן בתל אביב, קיבוץ ברעם, שכונת ניצנה בבת ים, מחנה הפליטים הפלסטינים דהיישה ליד בית לחם, העיר התחתית בחיפה, בסיס שריון של צה"ל בנגב, שוק באר שבע, מתקן חולות שבנגב, הפגנות המסתננים האפריקאים בתל אביב, התחנה המרכזית הישנה של תל אביב, התחנה המרכזית החדשה של תל אביב, היישוב הבדואי חורה ועוד.

==חברות הקבוצה==
* נטליה זורבובה
* אסיה לוקין
* אנה לוקשבסקי
* זויה צ'רקסקי
* אולגה קונדינה

==תערוכות נבחרות==
* 2017 החזרה לחיים, המשכן לאמנות, עין חרוד
* 2014 "הברביזון החדש" בברעם, מוזיאון בר-דוד, קיבוץ ברעם
* 2014 צנטריפוגה, קרן נתן קאמינגס, ניו יורק
* 2014 משולש שיקגו, מוזיאון חיפה לאמנות, חיפה
* 2014 שוק באר שבע, מוזיאון הנגב לאמנות, באר שבע
* 2013 קארגו קאלט, מוזיאון בת-ים לאמנות עכשווית
* 2013 תערוכה במסגרת פסטיבל לילות לבנים, פרם, רוסיה

==מפגשי ציור חוץ==
* 2014 הכפר הבדואי חורה
* 2014 סטודיו פתוח, התחנה המרכזית החדשה של תל אביב
* 2014 מתקן "חולות" בנגב
* 2013 קיבוץ ברעם
* 2013 פרם, רוסיה
* 2013 חצר מוזיאון בת-ים לאמנות עכשווית, בת-ים
* 2013 מחנה הפליטים דהיישה הסמוך לבית לחם
* 2013 לייפציג, גרמניה
* 2013 כיכר רבין, תל אביב
* 2013 בסיס שריון של צה"ל בנגב
* 2013 שכונת נווה שאנן, תל אביב
* 2012 שכונת עג'מי, יפו
* 2011 "צעדת המיליון" במסגרת המחאה החברתית בישראל 2011, תל אביב
* 2011 שדרות רוטשילד בתקופת המחאה החברתית בישראל 2011, תל אביב
* 2010 רהט

== לקריאה נוספת ==
* רון ברטוש, "קבוצת הברביזון החדש: ריאליזם חברתי דהיום", הברביזון החדש בברעם, מוזיאון בר-דוד, קיבוץ ברעם, 2014, עמ' 12-5; [http://www.erev-rav.com/archives/34013 "קבוצת הברביזון החדש: ריאליזם חברתי דהיום"] באתר ערב רב
* יעל גילעת, "[http://app.oranim.ac.il/dvarim/2017/11/אומנות-ושיתופיות-בזמנים-של-נזילות-וחו/ אומנות ושיתופיות בזמנים של נזילות וחוסר יציבות: קבוצת "הברביזון החדש" כמקרה בוחן]", דברים: כתב עת אקדמי רב תחומי, 2017, עמ' 282-253.
* דליה מנור, [https://web.archive.org/web/20160304070152/http://www.negev-museum.org.il/page.php?id=160 קבוצת הברביזון החדש: שוק בבאר שבע], באתר מוזיאון הנגב לאמנות.

==קישורים חיצוניים==
* [http://newbarbizon.wix.com/new-barbizon אתר "הברביזון החדש"]
* [https://www.youtube.com/watch?v=PlZjOq0NMBY&feature=youtu.be סיור מצולם בתערוכה "קבוצת הברביזון החדש: שוק בבאר שבע"] עם האוצרת דליה מנור
* [http://www.bardavid-museum.org.il/he/currently-on-display/currently-on-displaylayoutdefault/177-2014-05-20-07-42-47.html הברביזון החדש] באתר מוזיאון בר-דוד, קיבוץ ברעם

קטגוריה:ציירים ישראלים
קטגוריה:ציור ישראלי
קטגוריה:קבוצות אמנים ישראליות